钦定古今图书集成/明伦汇编/宫闱典/第116卷 > 郑绅
## 钦定古今图书集成/明伦汇编/宫闱典/第116卷 > 郑绅

按《宋史郑皇后传》：“后，开封人也。父绅，始为直省官，以
后贵，累封太师、乐平郡王。政和元年，后为皇后，恩泽
皆弗陈请。时族子居中在枢府，后奏外戚不当预国
政，必欲用之，且令充妃职。帝为罢居中，居中复用。后
归宁，还言居中与父绅相往还，人皆言其招权市贿，
乞禁绝，许御史奏劾。汴京破，后从上皇幸青城北迁”，
留五年，崩于五国城，年五十二。先是，后至金营，诉于
粘罕曰：“妾得罪当行，但妾家属不预朝政，乞留不遣粘罕许之，故绅得归。后既行，绅亦以是年薨，谥僖靖。
家属流寓江南，高宗怜之，诏所在寻访赐官。有郑藻
者，后近属也，绍兴中带御器械，用后祔庙恩，拜陇州
防御使。凡四使金，历官至保信军节度使，加太尉。卒，
追封荣国公，谥“端靖